《百字令》
宋代·俞处俊

残蝉断雁，政西风萧索，夕阳流水。落木无边幽眺处，云拥登山水齿。岁月如驰，古今同梦，惟有悲欢异。绿尊空对，故人相望千里。

追念淮海当年，五云行殿，咫尺天颜喜。清晓胪传仙仗里，衣染玉龙香细。今日天涯，黄花零乱，满眼重阳泪。艰难多病，二陵无奈秋思。

作者简介：俞处俊，字师郝，新淦（今江西新干）人。高宗建炎二年（一一二八）进士。授筠州军事推官，因居母丧未及仕而卒。有《老圃集》，今佚。事见清同治《新淦县志》卷八。今录诗二首。